text: - Børn skulu takast í álvara
text: #000000
text: Í sambandi við lesivikuna á Skúlanum á Giljanesi fekk skúlin vitjan av Mikkjali Thomassen, fótbóltsvenjara. Hóast fleiri týdningarmiklar dystir í kalendaranum, valdi hann at taka av innbjóðingini. – Børn skulu takast í álvara, sigur venjarin.
text: #000001
text: Fyrr í heyst hevði Føroyar lesa eina samrøðu við Mikkjal Thomassen, fótbóltsvenjara hjá Kí. Samrøðan um hansara lesivanar vakti ans, og seinni á heysti var hann boðin at halda tvey upplegg á Skúlanum á Giljanesi um týdningin av at lesa.
text: #000002
text: Mikkjal er vanur við at hava framløgur fyri virkjum, leiðarum, felagsskøpum o.ø., og framløgan fyri næmingunum skuldi ikki vera øðrvísi.
text: #000004
text: - Eg brúki langa tíð uppá á fyrireika fyrilestrar, og tað gjørdi eg eisini við hendan fyrilesturin. Børn skulu takast í álvara.
text: #000005
text: Við kanningini av lesivanum og upplivingum hjá leikarunum hjá Kí, bygdi hann upp eina hugleiðing um týdningin at lesa saman við børnunum.
text: #000006
text: - Tey sótu pinnastill og lurtaðu og vóru eisini interaktiv og áhugaði í at tosa um bøkur og at lesa. Eg brúkti eisini eina anekdotu frá Ronaldo, ið hevur fortalt, at hann sum blaðungur dagliga fór inn til ein av sínum hjálparvenjarum fyri at biðja hann um at læra seg nakað nýtt. Tað er tað sama við lesing. Ert tú forvitin? Vilt tú læra nakað nýtt? So er at lesa, líka sum leikararnir hjá Kí hvønn dag skulu venja fyri at gerast betri og kunna læra nakað nýtt. Og so royndi eg at vísa teimum á tað góða í altíð at hava eina bók hjá sær. Tað var ein kempiuppliving fyri meg.
text: #000007